ועדת העבודה והרווחה, כנסת 24, פרוטוקול מספר 130, 2022-06-06 11:30

אפרת רייטן: שלום, בוקר טוב.

אפרת רייטן: אני פותחת את הישיבה של ועדת העבודה והרווחה.

אפרת רייטן: היום 6 ביוני 2022, ז' בסיוון התשפ"ב.

אפרת רייטן: השעה היא 11:45.

אפרת רייטן: התכנסנו כדי להצביע על הרוויזיה שהגשתי בשבוע שעבר בעניין הצעת חוק שוויון זכויות לאנשים עם מוגבלות (תיקון מס' 19).

אפרת רייטן: בזמן הזה ישבנו וקיימנו הרבה שיחות עם הנציבות, משרד המשפטים בנוגע לתובענות הייצוגיות ולדברים שעלו כאן במסגרת הישיבות כאשר התמקדנו בתיקון הנושא של פטור מאגרות בתובענות ייצוגיות.

אפרת רייטן: זאת הייתה הכוונה שלי.

אפרת רייטן: אבל, לצערי, ממש לפני זמן קצר נודע לי שמשרד המשפטים בוועדת השרים לענייני חקיקה דחה, בניגוד להסכמות שהוא הגיע איתי, בעוד שבוע את חוק אסון לאומי, שזה חוק שאנחנו עובדים עליו כבר שנה שלמה, ולא רואה לנגד עיניו את המשפחות השכולות, את המשפחות של הנפגעים באסונות לאומיים ובאסונות הבאים.

אפרת רייטן: ולכן אני לא פותחת את הרוויזיה הזאת היום ואני משאירה אותה תלויה ועומדת.

אפרת רייטן: משרד המשפטים, אתם מוזמנים ללכת לדבר עם השר שלכם ולבדוק למה הדברים האלה קרו.

אפרת רייטן: אני נותנת את המילה שלי להסכמות.

אפרת רייטן: אני הייתי שמחה שגם הצד השני יעשה את אותו הדבר.

אפרת רייטן: אני נועלת את הישיבה.

אפרת רייטן: תודה רבה.